સારાંશ માટે દસ્તાવેજ: ડોનાલ્ડ ટ્રમ્પ

 ડૅમોક્રેટ્સે આક્ષેપ કર્યો હતો કે અમેરિકન કૉંગ્રેસ પર હુમલો કરવા માટે ટ્રમ્પે લોકોની ઉશ્કેરણી કરી હતી.

ડૅમોક્રેટ્સે ચેતવણી આપી હતી કે, જો ટ્રમ્પને અટકાવવામાં નહીં આવે તો તેઓ ફરીથી આમ કરી શકે છે. 

મહાઅભિયોગની સુનાવણી વખતે ફરિયાદ પક્ષના વકીલોએ ટ્રમ્પને હિંસા સાથે સાંકળવા માટે તોફાનીઓએ પ્રયોજેલા શબ્દોનો ઉપયોગ કર્યો અને જણાવ્યું કે, જાન્યુઆરીમાં જે હિંસા થઈ છે તેના કારણે લાંબાગાળાનું નુકસાન થયું છે.

પોતાનો પક્ષ રજૂ કરતી વેળા ફરિયાદ પક્ષે પોલીસ અને ઇન્ટેલિજન્સ અધિકારીઓના નિવેદનો અને વિદેશી મીડિયાના અહેવાલોનો હવાલો આપ્યો હતો. પૂર્વ રાષ્ટ્રપતિના વકીલો શુક્રવારે પોતાની દલીલ રજુ કરશે.

ટ્રમ્પના વકીલોએ શું કહ્યું?

અમેરિકાના પૂર્વ રાષ્ટ્રપતિ ડોનાલ્ડ ટ્રમ્પ વિરુદ્ધ મહાઅભિયોગના પ્રસ્તાવ ઉપર ડૅમોક્રેટ્સની દલીલો પૂર્ણ થઈ છે. હવે ડોનાલ્ડ ટ્રમ્પના વકીલ તેમના બચાવમાં દલીલ કરવાના છે. 

એ અગાઉ ડોનાલ્ડ ટ્રમ્પના વકીલોએ કહ્યું હતું કે, રીતે 16 કલાકનો સમય આપવામાં આવ્યો છે પરંતુ તેઓ માત્ર ચાર કલાકમાં જ પોતાના પુરાવાઓ આપી દેશે. 

ચાર કલાકમાં પુરાવા આપીને કેસ પૂર્ણ કરવા અંગે તેમણે કહ્યું કે તેઓ ઇમ્પિચમૅન્ટના કેસને જલદી પૂર્ણ કરવા માગે છે. 

ડોનાલ્ડ ટ્રમ્પના વકીલ દલીલ કરી શકે છે કે ડોનાલ્ડ ટ્રમ્પની ટિપ્પણીમાં હિંસા કરવા માટે કોલ આપવાની કોઈ વાત ન હતી અને તોફાનીઓની કાર્યવાહી માટે તેમને જવાબદાર ઠેરવી શકાય નહીં.

આ ઉપરાંત તેઓ એવી પણ દલીલ કરી શકે છે મહાઅભિયોગની કાર્યવાહીને પક્ષપાતી લોકશાહીમાં રાજકીય રીતે પ્રેરિત છે. 

હાલ સુધી ટ્રમ્પના વકીલોએ જે ટિપ્પણીઓ કરી છે તે પ્રમાણે ડૅમોક્રેટ્સ "જબરદસ્ત દંભી" હોવાનો આરોપ લગાવ્યો છે. 

વકીલ ડેવિડ શોએન સાથે એમ પણ કહ્યું હતું કે તેમના કેસમાં કોઈ વાસ્તવિક પુરાવા નથી. તેમણે કહ્યું કે વીડિયો પ્રેસન્ટેશન આધારિત પુરાવાથી "મૂવીઝ" અને "મનોરંજન પૅકેજ" બનાવવા જેવું છે.

ડૅમોક્રેટ્સ શું કહી રહ્યા છે?

ટ્રમ્પ સામે 6 જાન્યુઆરીએ કૅપિટલ બિલ્ડિંગમાં હિંસા ભડકાવવાનો આરોપ મૂકવામાં આવ્યો છે.

બુધવારે સુનાવણી વખતે ટ્રમ્પ સામે જે હિંસા ભડકાવવાનો આરોપ છે તેમાં એક નવો વીડિયો બતાવવામાં આવ્યો હતો. 

પોતાની દલીલમાં ડૅમોક્રેટ્સે વિસ્તારમાં જણાવ્યું કે કઈ રીતે ટ્રમ્પે કૅપિટલમાં હિંસા ભડકાવી હતી. તેમણે આ અંગેના પુરાવા પણ રજૂ કર્યા. 

6 જાન્યુઆરી જે હિંસા થઈ હતી, તે વિશે સૅનેટરોએ વિગતવાર માહિતી આપી હતી. 

ગુરુવારે...\nદસ્તાવેજની સમાન ભાષામાં સારાંશ:
અમેરિકાના પૂર્વ રાષ્ટ્રપતિ ડોનાલ્ડ ટ્રમ્પ વિરુદ્ધ મહાઅભિયોગના પ્રસ્તાવ ઉપર ડૅમોક્રેટ્સની દલીલો પૂર્ણ થઈ છે તો ટ્રમ્પના વકીલોનું કહેવું છે કે તેઓ નિયત સમય અગાઉ જ દલીલ પૂર્ણ કરશે.